Možnosti kombinácie liekov Flector, Xanirva, Siofor, Concor a Cordarone
Môžem kombinovať flector na klby s xanirvou na riedenie krvi? Mám70rokov, beriem aj lieky nacukrovku siofor, navysokýtlak  concor ana aritmiu cordarone?
Ďakujem za odpoveď.
Dobrý deň,
ďakujeme za Vašu otázku.
Pri súčasnom užívaní liekov Xarelto a Flector bola pozorovaná klinicky závažná interakcia, v dôsledku ktorej je prítomné zvýšené riziko krvácania a poškodenia gastroduodenálnej sliznice. Z toho dôvodu nie je súčasné užívanie uvedených liekov vhodné bez odporúčania lekára. Ten pri predpise zvažuje prínos liečby a možné riziká z nej vyplývajúce a prispôsobí tomu aj dávkovanie. Zároveň sa odporúča kontrola zrážanlivosti krvi (monitorovanie INR), čo je však na rozhodnutí ošetrujúceho lekára.
Taktiež medzi liekom Flector a ostatnými užívanými liekmi boli pozorované klinicky stredne závažné interakcie v dôsledku ktorých sa môže rôze ovplyvniť účinok liekov.
Preto ak Vám liek Flector predpísal lekár a nebol informovaný o prebiehajúcej liečbe, je potrebné vhodnosť súbežnej liečby s ním dodatočne konzultovať.
Pri súčasnom užívaní uvedených liekov je možné z voľnopredajných prípravkov na liečbu bolesti užívať lieky s obsahom účinnej látky
paracetamol
. Pri silnejšej bolesti je vhodné užívanie lieku
Valetol
, ktorý obsahuje okrem paracetamolu aj propyfenazón (pôsobí proti bolesti, horúčke a zápalu) a kofeín (zosilňuje protibolestivé účinky obidvoch zložiek).
Prajem skorú úľavu od ťažkostí.
S pozdravom
PharmDr. Veronika Kiabová